Sprūževa
Sprūževa (latgaliešu: Sprūžova) ir ciems Rēzeknes novadā, Griškānu pagasta centrs. Sprūževu šķērso vietējais autoceļš Rēzekne — Stoļerova — Kaunata (V579), kā arī līdz tai stiepjas autoceļi Greiškāni — Sprūževa (V563) un Staroščiki — Sprūževa (V587). Aiz Sprūževas, braucot pa ceļu V579, atrodas agrākās Zarečnajas pamatskolas ēka, dibināta 1960. gadā (slēgta 2016. gadā). 1897. gadā ciemā bija 25 sētas ar 156 cilvēkiem.